CNN

CNN (ראשי תיבות באנגלית: Cable News Network – "רשת חדשות בכבלים") היא רשת טלוויזיה אמריקנית המתמקדת בשידורי חדשות ואקטואליה, שמרכזה באטלנטה. עם השקתו בשנת 1980, CNN היה ערוץ הטלוויזיה הראשון שסיפק סיקור חדשות 24 שעות ביממה, והיה ערוץ החדשות הראשון בארצות הברית. הרשת הייתה בבעלות תאגיד וורנר מדיה אשר החל מ-2018, הייתה שייכת לחברת AT&T עד למיזוג התאגיד עם חברת דיסקברי ב-2022. נכון לאוקטובר 2022, יש ל-CNN כ-90 מיליון בתי אב מנויים (97.7% ממשקי הבית עם כבלים) בארצות הברית. בשנת 2019 דורגה CNN במקום השלישי בצפייה בקרב רשתות חדשות הכבלים, אחרי פוקס ניוז ו-MSNBC. מחוץ לצפון אמריקה, ברחבי העולם משודר ערוץ האחות CNN International בלמעלה מ-212 מדינות וטריטוריות. הערוץ משודר בישראל ב-yes באפיק 102, ב-HOT באפיק 205, ובפרטנר tv באפיק 81. הערוץ זמין גם באפליקציית רשת 13 לטלוויזיות חכמות. הערוץ הוקם על ידי איש העסקים טד טרנר והעיתונאי היהודי אמריקאי ריס שונפלד, שהיה המנכ"ל הראשון של הערוץ. הערוץ החל לשדר ב-1 ביוני 1980 בשעה 17:00. שעון המזרח. לאחר הקדמה של טד טרנר, צוות המגישים דייוויד ווקר ולויס הארט שידר את מהדורת החדשות הראשונה של הערוץ. ברט ריינהרדט, סגן נשיא בכיר של הערוץ עם השקתו, שכר את מרבית 200 העובדים הראשונים של הערוץ, כולל עורך החדשות הראשון של הרשת, ברנרד שו. לאחר שידור הבכורה שלה, הרשת הרחיבה את טווח השידור שלה למספר ספקי טלוויזיה בכבלים ולוויין, כמה אתרי אינטרנט. המשרדים הראשיים של הערוץ נמצאים באטלנטה, ג'ורג'יה, אולם גם בלונדון ובהונג קונג נמצאים מרכזי פעילות חשובים. בסך הכל, לרשת 42 שלוחות ברחבי העולם, מתוכן 11 בארצות הברית, והיתר נמצאות בערים מרכזיות בעולם. אחת מהשלוחות נמצאת בירושלים. בנוסף, לרשת שבעה מרכזי הפקה. יותר מ-900 תחנות מקומיות מסונפות (המקבלות גם חדשות ותכנים באמצעות שירות Newswire CNN Newsource), וכמה רשתות אזוריות בשפות זרות ברחבי העולם. הצלחת הערוץ הפכה את המייסד טד טרנר לאיל תקשורת ובעל המניות הגדול ביותר בתאגיד המדיה טיים-וורנר. ערוץ נלווה, CNN2, הושק ב-1 בינואר 1982 ושידר מחזור רציף של שידורי חדשות 24 שעות. הערוץ, שלימים נודע כ-CNN Headline News ואחר כך בשם HLN, התמקד בסופו של דבר בסיקור חדשות חיות בתוספת תוכניות ראיונות בשעות הערב. ב-1985 התרחבה הרשת מחוץ לגבולות ארצות הברית, עם השקת ערוץ "CNN International" המסקרת אירועים שונים ברחבי העולם ומשדרת ב-212 מדינות. הסיקור בשידור חי של אסון מעבורת החלל צ'לנג'ר ב-1986 ואירועי כיכר טיין-אן-מן ב-1989 תרם לגידול בפופולריות הערוץ בארצות הברית ובעולם. ב-1991 תרמה מלחמת המפרץ רבות לפרסום הערוץ. CNN סיקרה את המלחמה מהשטח, באופן אינטנסיבי ותוך שיתוף פעולה הדוק עם הצבא והממשל האמריקני. כתב הרשת פיטר ארנט, סיקר את המלחמה מבגדאד לאחר שכל שאר צוותי הטלוויזיה עזבו, והביא ל-CNN מוניטין של רשת שמביאה דיווחים חיים מהשטח. הישג נוסף של הרשת היה סיקור אירועי פיגועי 11 בספטמבר, ובמיוחד העלייה המהירה לשידור בשעה 8:49, שלוש דקות בלבד לאחר התרסקות המטוס הראשון על המגדל הצפוני של מרכז הסחר העולמי, והייתה לרשת החדשות הראשונה שדיווחה על האירוע. ב-30 באוגוסט 1995 הושק אתר האינטרנט של CNN, והפך עד מהרה לאחד האתרים הפופולריים ברשת. באוקטובר 1996, התמזגה קבוצת "טיים וורנר" עם חברת האם של CNN ‏Turner Broadcasting System, שהוקמה על ידי טד טרנר. הקבוצה הממוזגת כללה החזקות בחברות כבלים, ערוצי טלווזיה, אולפני קולנוע, עיתונים ומגזינים שונים והייתה חברת המדיה והבידור הגדולה בעולם. בשנת 2000 מוזגה לתוך הקבוצה גם ספקית האינטרנט אמריקה און ליין. בשנת 2005 הערוץ שידר אל למעלה מ-88 מיליוני בתים בארצות הברית ולכ-900 אלף חדרי מלון. הצלחתה של CNN הביאה להקמתם של ערוצי חדשות נוספים המשדרים במתכונת הדומה לה, כגון BBC World Service ופוקס ניוז. ב-29 במרץ 2022 השיקה הרשת את שירות הזרמת המדיה הבלתי-תלוי "+CNN" (אנ') למנויים בתשלום, באמצעות יישום מחשב נפרד, אולם עקב מספר מנויים נמוך מהצפוי, הוחלט לסגור את השירות בסוף חודש אפריל 2022, שבועות ספורים אחרי השקתו. סגירתו של הערוץ לוותה בסיקור נרחב בקרב התקשורת העולמית, בעיקר בגלל ההשקעה הכספית הרבה שהשקיע הערוץ בפלטפורמה זו - כ-300 מיליון דולר. במהלך השנים, CNN השיקה רשתות ספין-אוף בארצות הברית ובמדינות אחרות. הערוצים הפועלים נכון לשנת 2021 כוללים את: CNN International - הגרסה הבינלאומית של הערוץ HLN CNN en Español (אנ') - ערוץ חדשות בספרדית שהושק ב-17 במרץ 1997 CNN Brazil - ערוץ חדשות ברזילאי שהושק ב־15 במרץ 2020. CNN צ'ילה - ערוץ חדשות צ'יליאני שהושק ב-4 בדצמבר 2008. CNN en Español CNN TÜRK - ערוץ חדשות טורקי. CNN-News18 - ערוץ חדשות הודי. CNN אינדונזיה - ערוץ חדשות אינדונזי שהושק ב־17 באוגוסט 2015. (בבעלות משותפת עם Trans Corp) CNNj - ערוץ חדשות יפני. CNN הפיליפינים - ערוץ חדשות פיליפיני שהושק ב-16 במרץ 2015. CNN פרימה חדשות - ערוץ חדשות צ'כי. (שהושק ב-3 במאי 2020. מורשה לקבוצת פרימה) CNN השיקה גם מיזמים בטלוויזיה ובאינטרנט שאינם פועלים עוד, כולל: CNNfn - ערוץ חדשות עסקים וכלכלה CNN Italia - ערוץ חדשות איטלקי CNN Money Switzerland CNN à la Francaise - ערוץ חדשות בצרפתית. במהלך השנים הופקו ב-CNN תוכניות בנושאים מגוונים, גם שבשולי החדשות כגון: תיירות, תרבות, אמנות. בין התוכניות והמגישים הבולטים של הערוץ נמנים: לארי קינג - הנחה תוכנית ראיונות בשידור חי, שאירחה בדרך כלל אישיות בודדה בכל שידור ושילבה שאלות טלפוניות מקהל הצופים בבית. לארי קינג הפך למותג והרבה להופיע (בתפקיד עצמו) בסדרות טלוויזיה וסרטי קולנוע רבים. כריסטיאן אמנפור - הכתבת הבינלאומית הראשית של הרשת ומנחה את תוכנית הראיונות והאקטואליה היומית "אמנפור". ג'רולד קסל - עיתונאי ישראלי ממוצא דרום-אפריקאי, ששימש ככתב הערוץ בישראל במשך 13 שנים, בין השנים 1990 ל-2003. פיטר ארנט – כתב ה-CNN במשך 18 שנים, נודעה בסיקור מלחמת המפרץ הראשונה והשנייה. ובראיין עם אוסאמה בן לאדן ב-1997. לו דובס הכתב הכלכלי של הרשת מאז הקמתה ב-1980, מגיש התוכנית Moneyline"" מאז 1995, אחר כך שימש גם כנשיא הערוץ הכלכלי CNNfn. בשנת 2000 עזב את הרשת אך חזר לאחר זמן קצר. ב-2009 עבר לשדר בערוץ פוקס ניוז עד תחילת 2021. דנה באש הכתבת הפוליטית הבכירה של הרשת. בקי אנדרסון - מגישת התוכנית "לחבר את העולם" ("Connect the World". אנדרסון קופר - המגיש המרכזי של תוכנית החדשות של רשת CNN, "Anderson Cooper 360°", המשודרת בשידור חי מניו יורק. גלן בק - הגיש תוכנית פרשנות לאירועים חדשותיים בשם "Glenn Beck" בין השנים 2006 ל-2008, לאחר מכן עבר לרשת פוקס ניוז. CNN הקימה שלוחה בירושלים שלושה חודשים לאחר שעלתה לשידור, בספטמבר 1980. הרשת חתמה על הסכם עם אולפני הבירה ירושלים ששימשו בסיס לשידורי חדשות על ישראל והמזרח התיכון. והיא הציבה מספר עיתונאים ואנשי מערכת בירושלים. משרדי החברה בירושלים גדלו בעקבות סיקור אירועים דוגמת מלחמת לבנון הראשונה והאינתיפדה הראשונה וכללו עשרות עובדי הפקה, צלמים ועורכים. הרשת נהגה לסקר באופן נרחב אירועים בישראל, חלקם בשידור חי. שידורי הערוץ בישראל החלו בשנת 1989 עם פריסת שירות הטלוויזיה בכבלים בישראל באופן חוקי. חברת "מתב – מערכות תקשורת בכבלים" הייתה הראשונה לשדר את הערוץ. בהמשך שידרו את הערוץ כל חברת הכבלים שהוקמו, וגם החברה הממוזגת HOT. סיקור אירועי מלחמת המפרץ ב-1991 תרמו לפופולריות של הערוץ בישראל, עם עדכונים ששידרה בזמן אמת מהשטח. בסוף 2011 הודיעה HOT על הפסקת שידורי הערוץ והחלפתו בערוץ החדשות MSNBC. בנובמבר 2016 חזרה HOT לשדר את הערוץ. בפברואר 1999 חתמה חברת הסלולר פרטנר תקשורת על הסכם לשיתוף פעולה עם CNN, לפיו סיפקה פרטנר למנוייה חדשות עדכניות בטכנולוגיה הסלולרית GSM, השירות אפשר למנויים לקבל על צג הטלפון דיווחי חדשות עדכניים, מידע בורסאי, עדכני ספורט, עדכון מזג אוויר ועוד. ביוני 2005 על CNN הסכם פלאפון תקשורת לשידור הערוץ למנויי הדור ה-3 (3G). בפברואר 2008 חתמו רדיו חיפה ו-CNN על הסכם שיתוף פעולה. במסגרתו ספק רדיו חיפה שירותי חדשות ל-CNN וקיבל דיווחים מכתביו בעולם. רדיו חיפה היא תחנת הרדיו הראשונה במזרח התיכון שחתמה על הסכם עם CNN. בשנת 2012, צמצה הרשת באופן משמעותי את פעילותה בישראל. בנובמבר 2019, הכריזו ממשלת ישראל ו-CNN על שיתוף פעולה בקמפיין שמציג פעילויות ישראליות למען תושבי אפריקה. במהלך הקמפיין הוצגו סרטונים שהופקו על ידי CNN במימון ובסיוע ישראליים, אשר הראו פרויקטים ומיזמים ישראליים שנעשו ביבשת. במהלך הלחימה בעזה ב-2023 הוחלת רשת 13 ל-CNN כי אפליקצית רשת 13 לטלוויזיה תאפשר גישה לשידור החי של CNN במהלך הלחימה. פרק זה טעון שכתוב. אנא תרמו לוויקיפדיה ועזרו לשכתב אותו. ייתכן שתמצאו פירוט בדף השיחה. כבר החל מהבחירות המקדימות לנשיאות ארצות הברית 2016, היחסים בין טראמפ לרשת היו מתוחים. טראמפ וצוות הקמפיין שלו האשימו את ערוץ CNN בעוינות מכוונת כנגד טראמפ והמפלגה הרפובליקנית. במהלך הקמפיין לאחר הבחירות המקדימות טראמפ אף הצהיר כי רשת CNN רוצה שקלינטון תיבחר לנשיאות, וכינה יחד עם תומכיו את ראשי התיבות של הרשת כ"רשת החדשות של משפחת קלינטון" (באנגלית: "Clinton's News Network"). במהלך תקופת העימותים בין טראמפ להילרי קלינטון פורסם כי הרשת העבירה במכוון את השאלות שיישאלו בעימותים לקמפיין קלינטון, מה שגרר סערה ובעקבות הפרסום התנצלה הרשת ופיטרה את העובדת שהדליפה את השאלות. עם היבחרות טראמפ לנשיאות בנובמבר 2016 ועד עזיבת הבית הלבן ב-2021, נהיו היחסים עוינים אף יותר, אשר הגיעו למצבים בהם הנשיא הנבחר טראמפ כינה את רשת CNN במסיבת העיתונאים הראשונה לאחר הבחירות כרשת של "חדשות מזויפות" ("Fake News") ולאחר מכן גם כ"אויבת העם". במהלך שנת 2017 צוותו של טראמפ פרסם סרטון בו טראמפ מכה את לוגו רשת CNN, מה שגרר ביקורות כלפי טראמפ מכל קצוות הקשת הפוליטית בארצות הברית. במסיבת העיתונאים בבית הלבן מיד לאחר קבלת תוצאות בחירות אמצע הקדנציה ב-2018 טראמפ הצהיר כי הסקרים של CNN "אינם מדויקים" (לטענתו לכאורה במכוון) ואף התעמת עם כתב CNN, ג'ים אקוסטה, אשר לטענת טראמפ תקף אותו בשאלות קשות ועוינות וסירב להעביר את המיקרופון כאשר התבקש. טראמפ כינה את אקוסטה כ"אדם חצוף ונוראי" ו"ש-CNN צריכה להתבייש בעצמה שהוא עובד אצלה". עוד הוסיף טראמפ לאקוסטה ורשת CNN כי "כאשר אתם משדרים חדשות מזויפות, אתם אויבי העם". לאחר אותה מסיבת העיתונאים השירות החשאי הודיע לאקוסטה כי הוא אינו רשאי להיכנס לבית הלבן עד להודעה חדשה. טראמפ ספג ביקורות רבות, לרבות ביקורת מ"פוקס ניוז", אשר עד עתה נחשבה לרשת החדשות שתמכה בו בצורה ברורה. זמן קצר לאחר מכן פסק בית המשפט כי כתב CNN רשאי לחזור לשדר מהבית הלבן. בנובמבר 2020 השוותה מגישת CNN כריסטיאן אמנפור את ממשל טראמפ לממשל הנאצים והתנצלה לאחר מכן. באוקטובר 2021 גינתה הרשת את הנשיא טראמפ בטענה שבמקרה שלו אי אפשר לרדת יותר נמוך, לאחר שזה מתח ביקורת על מזכיר המדינה, קולין פאוול, אשר נפטר יום לפני כן (לכאורה בגלל שהצביע למפלגה הדמוקרטית מהיותו רפובליקני - מה שנתפס בעיני טראמפ כבגידה פוליטית). באוקטובר 2022 תבע טראמפ את הרשת במסגרת תביעה דיבה בסכום של 475 מיליון דולר. אפקט CNN אתר האינטרנט הרשמי של CNN CNN, ברשת החברתית פייסבוק CNN, ברשת החברתית אקס (טוויטר) CNN, ביישום טלגרם CNN, ברשת החברתית אינסטגרם CNN, ברשת החברתית טיקטוק CNN, סרטונים בערוץ היוטיוב מאמרי CNN, באתר "הארץ" CNN, באתר אנציקלופדיה בריטניקה (באנגלית) אריאנה מלמד, 30 שנה ל-CNN: סיבה למסיבה?, באתר ynet, 1 ביוני 2010 נתנאל שלומוביץ, היא מכרה את הסיקור העיתונאי לאלוהי הרייטינג. 40 שנה אחרי אנחנו עדיין איתה, באתר הארץ, 6 ביוני 2020 וול סטריט ג'ורנל, ‏מיזוג AT&T-טיים וורנר: יריית הפתיחה בקרב נגד ענקיות ההייטק, באתר גלובס, 13 ביוני 2018 שולמית קיסרי, החדשות, כמו שלא נראו אף פעם, באתר ynet, 7 במאי 2002 שירות רויטרס, ‏השדרן ברני שו הפתיע את צופי CNN בהודעת פרישה "לטובת גינון ומשפחה", באתר גלובס, 12 בנובמבר 2000 רונן לב, ‏טד טרנר, בעל המניות הגדול ביותר בטיים וורנר, יעזוב את מועצת המנהלים שלה, באתר גלובס, 26 בפברואר 2006 קארין ג'יימס, קטסטרופה מתגלגלת בשידור חי, באתר הארץ, 13 בספטמבר 2001 שירות בלומברג, ‏טיים וורנר: תמנון מדיה, באתר גלובס, 11 בינואר 2000 אליאב אללוף, ‏המיזוג הגדול, המפץ הגדול, באתר גלובס, 20 בינואר 2000 Hayes, Dade (July 19, 2021). CNN Confirms Launch Of Stand-Alone Streaming Service CNN+ In Q1 2022. Deadline Hollywood. Retrieved July 26, 2021 Johnson, Ted (March 11, 2022). CNN Sets March 29 For Launch Of Streaming Service. Deadline Hollywood. Retrieved April 5, 2022 Stelter, Brian (March 29, 2022). CNN+ is here: What to expect from the subscription news streamer, CNN Business. Retrieved April 5, 2022 Johnson, Ted, and Goldsmith, Jill (April 22, 2022). CNN+ To Shut Down, Ending Network’s Expensive Gambit On Subscription Streaming. Deadline Hollywood. Retrieved April 23, 2022 Marisa Dellatto, CNN+ Will Shut Down After Only One Month Of Service, Forbes (באנגלית) View Author Archive, Email the Author, Follow on Twitter, Get author RSS feed, Trump mocks ‘desert’ at CNN after streaming service is shuttered, New York Post, ‏2022-04-22 (באנגלית אמריקאית) הראלד טריביון, ערוץ CNN הצרפתי בדרך - אך תושבי צרפת לא ייהנו ממנו, באתר TheMarker‏, 27 בדצמבר 2004 איתי שטרן, מת לארי קינג, ממגישי הטלוויזיה הבכירים בארצות הברית, באתר הארץ, 23 בינואר 2021 ניר קיפניס, ‏כבר לא מדווחת מהשטח, באתר גלובס, 21 בספטמבר 2009 סיימון ספנג'ין, מת עיתונאי "הארץ" וסי-אן-אן לשעבר ג'רולד קסל, באתר הארץ, 24 בפברואר 2011 שירות רויטרס, ניו יורק, ‏לו דובס, נשיא חטיבת הכלכלה של סי.אן.אן, התפטר לטובת אתר אינטרנט בנושאי חלל, באתר גלובס, 10 ביוני 1999 גרדיאן, פוקס ניוז ביטל את תוכניתו של מגיש שהפיץ תיאוריות על הונאת בחירות, באתר הארץ, 6 בפברואר 2021 גילי איזיקוביץ, בקי אנדרסון מקשרת את העולם, באתר הארץ, 15 באוקטובר 2009 רותה קופפר, מגיש סי-אן-אן אנדרסון קופר יצא מהארון, באתר הארץ, 2 ביולי 2012 המגיש האמריקאי גלן בק שידר את תוכנית הרדיו שלו מירושלים, באתר הארץ, 11 במאי 2011 הסכם בין "אולפני הבירה" לרשת טלוויזיית־כבל אמריקאית, דבר, 28 בספטמבר 1980 לי-אור אברבך, ‏CNN מצמצמת פעילות בישראל ומפטרת עובדים, באתר גלובס, 23 בינואר 2012 צוות מיוחד של CNN יסקר את ועידת ירושלים לעסקים 96', באתר גלובס, 7 בנובמבר 1996 שירות גלובס, ‏CNN ובלומברג יקימו אולפנים מיוחדים בוועידת ישראל לעסקים, באתר גלובס, 22 בנובמבר 2012 פי 40 מהפיראטים, מעריב, 17 בנובמבר 1989 אביבה קרול, ‏CNN: חברות הכבלים בישראל הפכו אותנו לשעיר לעזאזל, באתר גלובס, 31 ביולי 2002 רועי ברק, ‏ערוץ החדשות MSNBC יחליף את ערוץ CNN בהוט, באתר גלובס, 16 בנובמבר 2011 יונתן כיתאין, ‏החל מהיום: ערוץ החדשות CNN חוזר להוט, באתר גלובס, 1 בנובמבר 2016 מאת אפי לנדאו, ‏פרטנר תשתף פעולה עם רשת CNN להעברת חדשות למנויי החברה, באתר גלובס, 24 בפברואר 1999 יעל גאוני, ‏פלאפון תעביר את ערוץ CNN בשידור חי למנויי הדור ה-3, באתר גלובס, 29 ביוני 2005 יעל גאוני, ‏CNN מגיעה לחיפה: חתמה על הסכם עם רדיו חיפה, באתר גלובס, 17 בפברואר 2008 אריאל כהנא, לראשונה: שיתוף פעולה של ממשלת ישראל ורשת סי.אן.אן, באתר ישראל היום, 29 בנובמבר 2019 בגלל המלחמה: הסכם מסקרן בין ערוץ CNN לרשת 13, באתר אייס, 1 בנובמבר 2023 סוכנויות הידיעות, CNN ביקשה מהדמוקרטים שאלות לריאיון עם טראמפ, באתר www.makorrishon.co.il Dylan Byers CNN, The media unload on Donald Trump - CNNPolitics, CNN Donald Trump's FULL roasts of Hillary Clinton at Al Smith charity dinner, נבדק ב-2021-09-23 Trump attacks media; calls CNN “Clinton News Network”, Free Press Journal (באנגלית) ערוץ 7, הדלפת שאלות לקלינטון: CNN תמנה חוקר?, באתר ערוץ 7 אמי טנרי, עובדת CNN הדליפה את שאלות העימות לקלינטון, באתר www.makorrishon.co.il רן דגוני, ‏טראמפ תוקף את CNN הבינלאומית; הרשת משיבה מלחמה, באתר גלובס, 29 בנובמבר 2017 'You are fake news': Trump attacks CNN and BuzzFeed at press conference, the Guardian, ‏2017-01-11 (באנגלית) אתר, ‏טראמפ (שוב) נגד התקשורת: "אויבת העם", באתר גלובס, 18 בפברואר 2017 "הוא עוד יגרום לרצח": טראמפ פרסם סרטון שבו הוא "מכה" את CNN, באתר וואלה, 3 ביולי 2017 Trump clashes with Jim Acosta in testy exchange, נבדק ב-2021-09-24 "White House suspends credentials for CNN's Jim Acosta". BBC News (באנגלית בריטית). 2018-11-08. נבדק ב-2021-09-24. Brian Flood, Trump on CNN’s Jim Acosta: ‘If he misbehaves, we’ll throw him out’, Fox News, ‏2018-11-16 (באנגלית אמריקאית) טראמפ לקח והשופט החזיר: עיתונאי CNN ישוב לעבוד בבית הלבן, באתר ynet, 16 בנובמבר 2018 כריסטיאן אנמפור מ-CNN התנצלה על השוואת ממשל טראמפ לנאצים, באתר ynet, 17 בנובמבר 2020 Analysis by Chris Cillizza, CNN Editor-at-large, Analysis: Donald Trump (yet again) proves there's no bottom, CNN חיים איסרוביץ, ‏"עשה המון טעויות": טראמפ ספד למזכיר המדינה המנוח ועורר סערה, באתר מעריב אונליין, 20 באוקטובר 2021 Donald Trump: Ex-US president suing CNN as he claims defamation - and seeks $475m in damages, says court filing, Sky News (באנגלית)